Campufilici di Fitalia

Campufilici di Fitalia è nu cumuni sicilianu dâ pruvincia di Palermu di picca menu di 600 abbitanti, ca s'attrova a 50 chilòmitri a suddesti di Palermu e a 700 m supra lu liveddu dû mari.

Storia
Fu funnata di lu Principi di Fitalia, Don Girolamu Giuseppi Settimu Naselli, frati di lu cchiù famusu Ruggeru Settimu, ùrtimu Prisidenti dû Regnu di Sicilia ntô 1848. Ntô 1812 lu Principi virennu ca cc'era nicissati di mettiri a fruttu lu fìudu granni 4000 sarmi di tirrenu accuminzò la custruzzioni dû novu paisi di Fitalia cchiù ncapu di chiddu vecchiu ca cc'era. Accussì arrivarunu genti dî paisi vicini e luntani ca ficiru na vera e propia òpira di populamentu. Li tirreni sunnu casi tutti a siminativu.
Ntâ muntagna vicinu allatu a Rocca Busambra, Pizzu Marabitu e Pizzu di Hasu, cci stava l'ùrtimu capurais mussulmanu di Sicilia, Mirabettu, cu sô figghia Mirabella.
Ntô 1282, la simana doppu lu Vespiru di Palermu, s'avia ammucciatu ntî lu casteddu di Vicari lu viceré francisi, ma li siciliani ci dettiru battagghia ntô chianu di sutta.
Ntô 1519 a lu casteddu di la Margana li nubbili siciliani ficiru cunzigghiu pi mannari fora li spagnoli dâ Sicilia, a capu cc'era Giuvanni Sguarcialupo. La famigghia Settimu doppu ca muriu spartìu lu fìudu e fici la baronia di Carcilupu a mimuria di iddu.

Lijami di fora
Campufilici di Fitalia ntû situ di Sicilia.inDettaglio
Campufilici di Fitalia n Sicilyweb

Catigurìa:Cumuni dâ pruvincia di Palermu
Catigurìa:Sicilia